ming030890/wiki-yue-high-quality huggingface dataset:
明日之後

《明日之後》（英文：The Day After Tomorrow），係2004年一部災難片，亦係一部科幻片，響2004年5月17號首映。部片講述全球變暖引起一連串災難。差唔多成套片喺加拿大滿地可拍，裏面用咗好多電腦特技。
部片嘅導演係羅倫艾默烈治（Roland Emmerich），主演有丹尼斯葛特（Dennis Quaid），積克格寧賀（Jake Gyllenhaal），伊仁賀（Ian Holm），艾美洛森（Emmy Rossum），茜拉華特（Sela Ward）。
呢部片係全球三十八大最收得電影之一，票房有成 542,771,772 美金。

故仔
某一日，氣象學家積可（Jack Hall）收到驚人噩聞，人類好快大禍臨頭。因為全球溫室效應所致，一場滅絕人寰、足以令地球消失嘅自然災害已經迫在眉睫。積可親眼睇到一嚿好似羅德島咁大嘅冰，響南極冰層甩落來，地球氣候突然反常：好似提子咁大嘅雹炸日本東京、超級颶風打夏威夷、大風雪冚印度新德里、唔正常嘅龍捲風剷平洛杉磯。呢啲天然災害，搞到死傷枕藉，損失慘重。而且蘇格蘭起，大西洋有個超級大颶風。積可見情勢危急，馬上通知美國白宮政府。同時間佢又發現本來好熱嘅紐約市，一日之內變冰天雪地，最難過係知道自己十七歲個仔森可（Sam Hall）因為出席學界比賽被困。為咗救個仔、救地球，積可就冒險救個仔。最後好多人死，佢自己就倖免於難。
明斯克戴拿模

明斯克戴拿模（英文：FC Dinamo Minsk）係白俄羅斯明斯克一間職業足球球會，依家踢緊白俄羅斯超級足球聯賽。
明日花綺羅

明日花綺羅（日文：明日花キララ，1988年10月2號— ），日本前鹹片（三仔）女優。東京都出身。被人發掘之前喺六本木嘅夜總會打工，出道之後先後簽過H.M.P.同Prestige等公司，宜家係S1公司旗下嘅女優，同時又係TOMOluiton旗下嘅藝人。
明日香

明日香村，喺日本奈良縣高市郡。

人
明日香 (AV女優)，日本鹹片女演員。
里明日香，日本女歌手。
樋口明日嘉，原名樋口明日香，日本女演員。

藝術
超少女明日香，日本漫畫。
明日大嶼願景

明日大嶼願景（英文：Lantau Tomorrow Vision）係香港政府一項土地發展計劃，由行政長官林鄭月娥喺2018年度施政報告提出。計劃主要係喺大嶼山東部填海造地，起新市鎮。
李安道

李安道（葡文：José Eduardo Martinho Garcia Leandro，1940年—），葡萄牙軍人、政治人物。第122任澳門總督。
李安道生於葡屬西非嘅安哥拉，後尾加入葡萄牙軍隊。1957年，進入葡萄牙軍事學院學習。佢喺1962年至1970年期間，曾先後被派駐到安哥拉、畿內亞、東帝汶各地。後尾喺1974年參加葡萄牙康乃馨革命。
康乃馨革命後，葡萄牙開始逐漸放棄其殖民地，而未獲得獨立嘅殖民地都唔同程度得到自治權力。李安道於同年被任命為澳門總督，成為歷史上最年輕嘅一位澳督。佢喺11月19號抵達澳門履新。當時李安道面對嘅係一個經濟蕭條、貪污橫行嘅混亂嘅澳門。1975年，李安道倡議成立專門對付貪污嘅肅貪機關。佢重推行公務員土生化，唔少公務員新職位從葡國招聘土生葡人回流擔任。
澳門嘅左派勢力喺一二三事件之後急劇擴大。澳門政府對除咗涉及葡人同埋土生葡人利益嘅事務之外，對其他社會事務都放任唔理。親中共勢力逐漸攞到澳門嘅許多政治架構，澳門事實上成為中共嘅另一個「解放區」。李安道在任期間構築咗澳門嘅民主自治建設，而佢對中國勢力控制澳門政治嘅現狀只能夠默認。1976年1月6號，佢組織草擬嘅《澳門組織章程》獲得通過，同年4月25號頒布生效嘅《葡萄牙共和國憲法》對此亦予以確認。澳門自此被定義為「葡萄牙管理下嘅中國領土」。同年，獲得續任。
1979年，李安道離任。
李安納度星

李安納度星（3000 Leonardo），即係小行星3000，係太陽系小行星帶嘅一粒小行星，喺1981年3月2號發現，直徑9.5公里。
李安納度星個名嚟自李安納度達文西。
李安納度·費剌拉斯

李安納度·費剌拉斯（粵拼：lei5 ngon1 naap6 dou6 fei3 laa4 laai1 si1；希臘文：Λεονάρδος Φιλαρᾶς，1595年—1673年）係希臘雅典一位學者兼政治人、法國法院顧問同外交官。佢成日幫希臘獨立戰爭做辯護。
李宏業

李宏業（Peter，1920年—2011年4月23號）係地下羅馬天主教洛陽教區嘅主教。佢喺復活節守夜禮儀嗰陣時突然死咗。
星期

星期，或禮拜、曜日，係長過日短過月嘅時間計量單位，喺而家現代社會一個星期有七日，而星期嘅週期同月同年嘅週期冇相干，大家個基本單位就係日喇。
星期係古巴比倫人創造嘅一個時間計量單位，一個星期為七日，分別用太陽、月亮同五大行星七粒星嘅名（合埋叫七曜）命名，所以就叫做「星期」或「曜日」喇。
亦因為天主教每七日要做一次禮拜，所以星期又叫做「禮拜」。
以天文學角度嚟講，一星期嘅第一日應該係星期日，但有啲國家有唔同嘅定義。

星期各日
星期一（月曜日）
星期二（火曜日）
星期三（水曜日）
星期四（木曜日）
星期五（金曜日）
星期六（土曜日）
星期日（日曜日）
喺日文韓文同埋好多其他語言入面，佢哋對星期一至星期日嘅叫法都係按照月火水木金土日嘅星球嘅名嚟嗌。
英文嘅Sunday，Monday，Saturday都係對應日月同土星嘅名。
日文嘅名就如上係用日曜日噉樣稱呼。
星星師傅

星星師傅（1960年代—），原名Chow Yiu Chung，本身係中菜大廚，喺2018年開設以烹飪為主題嘅YouTube頻道「職人吹水」，依家有超過83萬名訂閱者。佢嘅YouTube頻道除咗烹飪，亦有一啲旅遊嘅分享。因應佢嘅知名度，佢有時都會接受主流傳媒嘅訪問。

經歷
佢曾經喺訪問入面提過，自己早年讀書唔多，阿爸係順德家廚，細細個已經要落場幫手，由於見到家庭負擔愈重，為咗搵食，13歲就入行，初時喺西灣河、柴灣等大牌檔做打雜，由送外賣、洗碗、水吧等乜都要做。之後轉做茶餐廳，又做過好短時間嘅西廚，再轉做中菜廚師。佢又提到，自己喺廚房落場時間會幫大廚煮福食，所以有比較多機會實習廚藝技巧。去到90年代尾，佢自立門戶開設茶餐廳、上海菜館同西餐廳。
不過，之後佢因為體重過高同埋高血壓等慢性疾病病倒，要做多次手術，之後決定減肥，建立比較健康嘅生活習慣。康復後，佢希望搵一份穩定而壓力較小嘅工作，於是佢轉去老人院舍做廚師。
但去到2020年3月，55歲嘅佢因為身體勞損情況惡化，決定提早退休。

政治立場
佢被部分反送中運動支持者視為黃色YouTuber。
星月樓群組

星月樓群組係指喺新冠肺炎香港疫情入面，喺2022年5月中旬喺上環一間叫「星月樓」嘅酒樓入面爆發嘅一個新冠肺炎Omicron變種病毒感染群組。呢個群組係香港第五波疫情尾聲衞生署衞生防護中心重新追蹤群組個案之後，最大型嘅感染群組，截至5月18號有70人確診。個案源頭被懷疑係嚟自一位住喺西環邨西苑臺嘅員工做咗超級傳播者。
星星的孩子

《星星的孩子》係香港電台電視部2019年製作嘅單元劇，以自閉症為主題，由真個案改編，共八集，希望觀眾對自閉症人士有更多認識同能夠關心佢哋。同時，亦為呢班細路嘅家長打氣，令到佢哋喺呢段漫長嘅路上唔再感覺孤單無力。
星暴星系

星暴星系（英文：Starburst galaxy）係種恆星形成速度異常咁高嘅星系，通常出現喺兩個星系過度靠近或者發生碰撞嘅情況。
星曆表

星曆表（英文：Ephemeris）係記載天體喺每日特定時刻位置嘅數據表，除咗用落天文學同天文導航之外，占星學亦會用到。
星式英文

星式英文（Singlish）係響星加坡形成嘅歸融話，以英文為基礎。文法似中國南方話；辭就以英文為主，溝咗啲馬拉話、閩南話、潮州話、粵語、泰米爾話、孟加拉話、旁遮普話嘅詞而成。
星式英語句子入面夾雜咗好多星加坡當地語言詞彙，例如福建話、馬來語、廣東話、華語等。星式英語嘅文法就係以中文文法直接套用英語單字而形成嘅，係一種星加坡獨特嘅方言混合語，接近馬式英文。其中最明顯嘅特點就係系詞經常被忽略。而尾語同感嘆詞就夾雜咗大量漢語方言嘅感嘆詞，例如福建話嘅「咧」、粵語嘅「咩」，華語嘅「嘛」等。
烏敏島一間cafe出面嘅廣告版寫住星式英文

星式英文同馬式英文分別
星式英文同馬式英文都有好接近嘅特徵同歷史發展。兩者之間嘅分別都係好細微，有時本地人都好難分清楚。整體嚟講，馬式英文比較多馬來語詞彙，因為馬來西亞馬來人人口佔全國大多數；而星式英語主要受福建話同華語所影響，因為華人佔新加坡大多數人口。
例如「kena」（一個馬來語字，係一個prefix為咗轉一個 action verb 去 passive form）會多啲喺馬式英文出現；而星式英文多數用字詞好似「liao」（福建話指 「already」），「nia」（福建話指「only」）。但係星式英文都成日用前面提及過嘅「kena」。馬式英語只係好少時間用「liao」。呢樣表達咗呢兩種語言之間互相影響，但係對於外國人嚟講會好難分得清楚。
星探

星探（英語：Scout）主要任務係找尋可以做明星（即係明日之星）嘅人士，佢哋通常都係經理人公司嘅職員。

介紹
星探嘅名稱早期係出自歐美，然之後開始延伸到其他國家同埋城市。佢哋主要嘅工作即係出街搵後生仔女做明星（主要對象係包括藝人質素嘅細路同學生）。響日本，亦都有透過搭訕（日語：ナンパ）方式完成嘅（譬如日本知名AV女優吉澤明步）。成功以後就簽埋合約，而且開始接受一連串嘅訓練同表演，做為入行準備。

發展
由於互聯網嘅快速發展，某一啲擁有明星質素嘅業餘人士（英文：Amateur）開始用智能手機拍低影片，去到社交網站做關鍵意見領袖（全名Key Opinion Leader，簡稱KOL）同埋YouTuber。到時個個都可以係觀眾同明星，噉就未必需要星探幫手。無論點樣都好，令人氣爆燈嘅觀眾緣同埋個人特色真係好緊要。
托爾金

J. R. R. 托爾金，全名John Ronald Reuel Tolkien（1892年1月3號—1973年9月2號），係英國語言學家、作家。佢最出名創作係魔幻小說《魔戒》三部曲。《魔戒》譯成多種語言，同拍成電影。

生平
托爾金喺奧蘭治自由邦（英文：Orange Free State）（依家屬於南非）布隆泉出世。3歲時跟阿媽同細佬去伯明罕休假，4歲死咗爸爸。1915年佢23歲，英國牛津大學畢業，參加第一次世界大戰。患「戰壕熱（英文：Trench fever）」喺醫院休養到打完仗。呢段日子，佢開始寫作。
戰後托爾金成為語言學家。佢係1918年－1920年版嘅《新英文詞典》編委。佢研究盎格魯-薩克遜，接觸到英國以及北歐各地流傳嘅神話同傳說。
1937年，托爾金完成咗佢第一部作品《The Hobbits》，大人都啱睇。銷量唔錯，出版商（Allen & Unwin）說服托爾金寫續集；托爾金完成咗佢最出名嘅《魔戒》三部曲（Tolkien 原本想寫嘅創世傳奇，以後就收錄喺《𠀕古珍珠(The Silmarilions)》等故仔度）。呢部作品寫咗近十二年，有密友魯益師支持。
《魔戒》嘅開頭類似兒童作品，但筆風好快變黑同嚴肅。《魔戒》係20世紀最流行嘅文學作品之一。《魔戒》成功之後，發展起奇幻小說。
托盤

托盤係裝嘢食餐具嘅一個盤，佢比一個斗大，常見嚮快餐店同飛機餐，方便一客客分配，有條理。
維基同享有多媒體嘅嘢：Trays
托特文明

托特文明（Toltec Culture）係喺中部美洲地區嘅古文明。佢係一種前哥倫比亞嘅中美洲文化，喺中美洲年代學嘅後古典時期早期（公元 900-1521 年）統治住一個以墨西哥伊達爾戈圖拉為中心嘅國家。
托華茲

托華茲（瑞典文：Linus Torvalds，1969年12月28號—），係美國籍芬蘭軟件工程師，創作出Linux內核同Git。
托辭

托辭係一種修辭手法，意思層次嘅修辭，修飾以宛轉嘅字，唔會傷到人顏面，又得以傳情。通常用於拒絕他人請托，或者勸諫他人過失。托辭有時似藉口，要合情合理，兼顧禮節。
托迪

托迪（意大利文：Francesco Totti，1976年9月27號—）係前意大利足球員，打前鋒，效力過意大利甲組足球聯賽球隊羅馬。
托迪喺羅馬出世，佢早響16歲嗰陣已經代表球會上陣意甲賽事。佢好受羅馬重用，廿歲嗰陣就贏咗意甲最佳新人獎。2001年佢跟隨羅馬贏得意甲聯賽冠軍，之前又贏埋意大利聯賽最佳年青球員。由於佢生得靚仔，只係二十歲就係意大利女人心目中嘅最佳對象，地位等同英國嘅碧咸。
托迪早響2000年已經代表意大利國家足球隊出席國際主要大賽。2000年歐洲國家盃就已經打出名堂，成日都係國家隊常客。而佢最好嘅成績係2006年世界盃冠軍。
2006-2007年度力壓雲尼斯達萊獲得歐洲金靴獎。
梁輝棠

梁輝棠，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
梁超怡

梁超怡（英文：Joey Leung，1996年9月12號—）係一位程式員招聘師，亦係2022年度香港小姐競選季軍兼「最上鏡小姐」得主。

生平
梁超怡曾經參演港產片《無間道》，之後跟住家人移居美國芝加哥，大學畢業之後曾經喺美國加州洛杉磯臉書分公司做軟件工程師招聘官。
佢曾經喺2017年世界華商形象大使競選芝加哥賽區而贏到亞軍，之後又喺2019年參加芝加哥親善小姐競選，但係最終落選。

參選香港小姐
梁超怡參加2022年度香港小姐競選，佢喺參選嘅時候表示自己嘅志向係成為一個有影響力、能夠散播正能量畀大家嘅人。最終佢攞到季軍，係歷嚟頭一位有紋身嘅港姐三甲。
李業廣

李業廣，GBM，GBS，OBE，JP（The Hon Charles LEE Yeh-kwong，1936年7月16號—）係香港特別行政區行政會議前成員，香港交易所前任主席，長江實業前董事。
李業廣1936年喺上海出世，阿爸李湘祿係經營船隊做貨運。1949年去香港定居，喺九龍華仁書院讀書。佢識講廣東話、潮汕話、上海話、官話。
李業廣老婆係康鳳戀，兩人有一仔一女。
李業廣喺「倫敦政治經濟學院」畢業，摞到法律碩士學位，係「胡關李羅律師行」創辦人之一。佢除咗係香港同英國執業律師，亦係合格會計師同特許秘書。
1988年至1991年，李業廣出任香港聯合交易所理事會理事，1992年至1994年，擔任聯交所主席。1999年，再獲委任做合併之後嘅香港交易所主席。2006年4月26號，李業廣做咗香港交易所主席夠六年，依例一定要退任。
1997年至2002年做過董建華任內嘅行政會議成員。到2005年10月，嗰陣時嘅行政長官曾蔭權再委任佢做行政會議成員。
李榮杓

李榮杓（韓文：이영표，1977年4月23號—）係大韓民國退役足球員，司職後衞，之前效力過燕豪芬同溫哥華白浪。
李樹佳

李樹佳，香港藝人，粵劇界出身，以前係李香琴無血緣關係嘅細佬，比李香琴後生廿七年，70年代跟隨李香琴加入電視圈。
喺1996年，佢被揭發喺澳門欠下數以百萬賭債，李香琴一度幫佢還咗300萬，但佢仍然沉迷賭博，最後李香琴登報同佢脫離姊弟關係。之後，亞視冇同佢續約，有報道話佢改咗行，走去揸的士。
柴灣健康評估中心

柴灣健康評估中心，香港健康評估中心之一，為學生健康而設，由學生健康服務中心轉介跟進，址喺柴灣康民街，柴灣健康院入便，英文叫Chai Wan Special Assessment Centre。行政上歸東區。開禮拜一到五，公眾假期唔開。歸衞生署管。
柴灣北配水庫遊樂場

柴灣北配水庫遊樂場（英文：Chai Wan North Service Reservoir Playground）係香港一公園同遊樂場，喺柴灣柴灣坳樂民道，行政上歸東區。設施有硬地球場同埋七人足球場。
柴灣婦女健康中心

柴灣婦女健康中心，香港婦女健康中心之一，為婦女健康而設，有婦科檢查，有乳房檢查等，址喺柴灣康民街，柴灣健康院入便，英文叫Chai Wan Woman Health Centre。行政上歸東區。開禮拜一到五，禮拜六開每月第二同第四個，公眾假期唔開。歸衞生署管。
柴灣學生健康服務中心

柴灣學生健康服務中心，香港學生健康服務中心之一，為學生健康而設，年年同學生驗身，址喺柴灣康民街，柴灣健康院入便，英文叫Chai Wan Student Health Service Centre。行政上歸東區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
柴灣母嬰健康院

柴灣母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺柴灣柴灣道，新翠花園第六座，政府大樓入便，英文叫Chai Wan Maternal and Child Health Centre。行政上歸東區。開禮拜一到五，禮拜六開每月第二同第四個，公眾假期唔開。歸衞生署管。
柴灣公共圖書館

柴灣公共圖書館（英文：Chai Wan Public Library）係一間喺香港柴灣嘅公共圖書館。康樂及文化事務署管理，喺香港島東區柴灣柴灣道338號柴灣市政大廈4至5樓。
柴灣公園

柴灣公園，香港公園之一，遊樂場之一，喺港島柴灣，翠灣街嗰處，山處為童軍山。公園面積七公頃一三，1993年4月21號開張。設施有公園、硬地球場、籃球場、網球場、緩跑徑、健身徑、模型船池。以及七人足球場。
柴灣市政大廈

柴灣市政大廈（英文：Chai Wan Municipal Services Building）係香港一棟市政大廈，晌香港島柴灣柴灣道338號，高8層，晌2001年5月起好。市政大廈入面有街市、熟食中心、公共圖書館同體育館。
梵蒂岡宗座圖書館

梵蒂岡宗座圖書館（Bibliotheca Apostolica Vaticana），簡稱梵蒂岡圖書館，係梵蒂岡聖座嘅圖書館，1475年開張。
梶原光

梶原光 ，係日本嘅一個女演員。

拍過嘅作品一覽
呢個表唔完整，歡迎加料。
梶原岳人

梶原岳人 ，係日本嘅一個男配音員。

配音作品一覽
呢個表唔完整，歡迎加料。
梶山陽平

梶山陽平（1985年9月24號—）係日本足球員，司職中場，效力FC東京。
梶山洋一

梶山洋一（1971年9月8號—）係日本足球員，司職後衞，效力過神戶勝利船。
梶川裕嗣

梶川裕嗣（1991年7月26號—）係日本足球員，司職守門員，效力德島漩渦。
梵高博物館

梵高博物館（荷蘭文：Van Gogh Museum）係荷蘭阿姆斯特丹一間博物館，主要收藏荷蘭畫家梵高同埋同時期其他畫家嘅作品，係世界上收藏咗最多梵高作品嘅機構。梵高博物館嘅主體建築係由建築師Gerrit Thomas Rietveld設計，喺1973年開幕。由日本建築師黑川紀章設計嘅新翼，喺1999年起好。
梶山幹太

梶山幹太（1998年4月24號—）係日本足球員，打中場位置，效力SC相模原。
巴占群島

巴占群島係印尼群島，屬摩鹿加群島嘅部份，由北摩鹿加管，最大島係巴占島。
巴卡人

巴卡人（粵拼：baa1 kaa1 jan4，巴卡文：малкъар(單數)，малкъарла(眾數)）係高加索地區嘅突厥語民族之一。
巴吞聯

巴吞聯（英文：BG Pathum United F.C.）係泰國巴吞他尼府一間職業足球球會，依家踢緊泰國甲組足球聯賽。
巴哈亞迪

巴哈亞迪（粵拼：baa1 haa1 aa3 dik6，阿拉伯文：برخد عبدي‎‎，1985年4月10號—）係個索馬里裔美國男演員，喺摩加迪沙度出世。佢喺2013年出道，代表作有《盜海狙擊》。
巴卑爾

巴卑爾（Bābur，1483年2月14號—1530年12月26號）係蒙兀兒汗國開國皇帝，1526年到1530年統治。
巴南

巴南（粵拼：baa1 naam4）係重慶主城九區之一。

行政區劃
巴南區下轄8街道14鎮：龍洲灣街道、魚洞街道、花溪街道、李家沱街道、南泉街道、一品街道、南彭街道、惠民街道；界石鎮、木洞鎮、雙河口鎮、麻柳嘴鎮、豐盛鎮、二聖鎮、東溫泉鎮、姜家鎮、天星寺鎮、接龍鎮、石灘鎮、石龍鎮、跳石鎮、安瀾鎮。
巴古沙

巴古沙（Alen Bajkuša，1971年6月26號—）係波斯尼亞足球員，喺前南斯拉夫薩拉熱窩出世。
作為職業足球員，佢司職前鋒，喺南斯拉夫、馬來西亞、香港、法國、瑞士、波斯尼亞都踢過。而家已經退休。
時尚天河商業廣場

，簡稱時尚天河，係中國廣東省廣州市嘅一間地下商業廣場，喺2011年4月起好，位置喺天河區天河體育中心南邊嘅天河路地底，兩邊同地鐵體育中心站、體育西路站、體育中心南站連埋一齊。呢間廣場係將購物、餐飲、休閒、娛樂同景觀整埋一齊嘅大型地下體驗式購物中心，亦係中國內地最大、功能最齊全兼有現代藝術風格嘅地下購物中心。
時岡宏昌

時岡宏昌（1974年6月24號—）係日本足球員，司職中場，效力過札幌岡薩多，及佐川急便東京。
時崎悠

時崎悠（1979年6月15號—）係日本足球員，司職後衞，效力過湘南比馬，水戶蜀葵，及福島聯。
時崎狂三

時崎狂三係動漫Date A Live裡面嘅角色，神秘色彩重，左眼瞳孔係鐘面，兩隻眼唔同色（左黃，右紅）。
時序保護猜想

時序保護猜想（英文：chronology protection conjecture ，又叫做時序保護假說）係物理學家史蒂芬·霍金諗出嚟嘅一個猜想，佢認為標準廣義相對論之外，有啲而家仲未知曉嘅物理定律，會阻止除咗微觀尺度以外嘅任何時間旅行——就算廣義相對論表明時間旅行喺理論上係得嘅（例如喺能夠超光速嘅情況下）。數學上，廣義相對論嘅場方程有啲解中存在封閉類時曲線，表明時間旅行係有可能嘅。時序保護假說同宇宙審查假說唔一樣，宇宙審查假說裏便，每條封閉嘅類時曲線都穿過事件視界，咁就可能阻住觀察者睇到到因果律違反 （或者時序違反）嘅情況。

緣起
係一篇1992年嘅論文中，霍金使用比喻嘅講法「時序保護機構/機制」（Chronology Protection Agency）嚟解釋物理定律唔畀宏觀尺度嘅時間旅行發生，噉就唔會出現時間悖論。佢認為：
好似有個時間順序保護機制，唔畀封閉類時曲線出現，噉宇宙對歷史學家嚟講就安全咗。It seems that there is a Chronology Protection Agency which prevents the appearance of closed timelike curves and so makes the universe safe for historians.
時序保護機構嘅諗法可能來源於一啲科幻作品中時間警察之類嘅機構，譬如波爾·安德森嘅《時間巡邏》系列故事、阿西莫夫嘅小說《永恆的終結》、電視劇《超時空奇俠》。霍金篇論文發表之後，保羅·萊文森（Paul Levinson）寫咗小說《時序保護事件》，佢嘅世界觀裏便，如果有邊個科學家就嚟搞出任何形式嘅時間旅行，宇宙就會殺咗佢。
時報文化

時報文化出版企業股份有限公司，簡稱時報文化、時報出版，係臺灣出版社，創辦人係創辦中國時報嘅余紀忠。
時局圖

《時局圖》係中國晚清時期一幅時事漫畫，展示中國瀕臨畀列強瓜分嘅局面，一般認為係興中會會員謝纘泰畫嘅。漫畫嘅特色係用唔同動物去代表唔同列強。

改編
2022年9月30號，香港時事漫畫家阿塗受《時局圖》啟發，發表「2022年版《時局圖》」，畫出2022年中國同週邊地區嘅局面。
時崎塁

時崎塁（1982年10月30號—）係日本足球員，司職後衞，效力過福島聯。
時延

時延（network delay）喺電腦網絡上係指由一個節點傳到第個節點嗰度要花嘅時間，一般數值愈細愈好。
新源萬恒

新源萬恒（全名新源萬恒控股有限公司，英文：New Provenance Everlasting Holdings Limited，前稱「百靈達國際控股有限公司」，港交所：02326）係香港上市公司，喺百慕達註冊，主席、行政總裁兼執行董事胡海峰先生。
公司主要從事採購同銷售金屬礦物同相關工業原料、生產同銷售工業用產品、同生產同銷售公用產品，並積極開拓新能源投資等業務。公司1984年成立，1988年將香港總部由長沙灣搬去火炭。而生產廠就喺廣東深圳等地，職工超過一千人。
新源那拉提機場

新源那拉提機場（粵音：san1 jyun4 naa5 laai1 tai4 gei1 coeng4）係喺中國新疆嘅一個機場，喺2006年嗰陣起好兼且開放畀人用嚟搭飛機。
新港街道

新港街道係廣州市海珠區下轄嘅一個街道，喺海珠區中北部。轄區總面積3.85平方公里，下轄14個社區，常住人口12.3萬人。

參考資料
〈科普社區建設方興未艾〉。南方日報。喺2008-09-03搵到。
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
新港大道

新港大道（粵拼：san1 gong2 daai6 dou6）係中國廣東廣州嘅西北-東南走向主幹道，喺南沙區萬頃沙。西北邊從新墾大道同長堤西、東路開始，一直去到東南邊嘅二十涌邊。
佢既係南沙區萬頃沙嘅緊要交通道路，又係廣州最南邊嘅主幹道。

概要
全長7.7公里，闊8～13米，雙向2車道，馬路北闊南窄。
新港東站

新港東站（粵拼：san1 gong2 dung1 zaam6；英文：Xingangdong Station）係8號綫嘅車站，喺海珠區新港東路嘅廣交會展館附近。
呢個站喺2003年6月28號到2010年9月21號為止，係廣州地鐵2號綫嘅車站。

站廳
新港東站係分開咗南北兩個站廳（同樣喺新港東路嘅琶洲站同埋磨碟沙站都係噉），兩個站廳同兩個月台都係俾條路軌隔開咗，但喺免費區定收費區，路軌下面都有條通道將兩邊連埋一齊。
新港東站嘅南站廳
新港東站（行萬勝圍嗰邊）嘅月台
柱上啲字

站台
呢個站有2個側式月台，喺新港東路嘅廣東省食品質監檢查站地底。
月台全景（去萬勝圍嗰邊，喺2014年9月18號影。）

商舖同自助服務
而家嘅新港東站入面得好少鋪頭畀乘客買嘢同服務，好似有便利檔同麵包檔。
另外，新港東站入面重有自助服務設施畀乘客用，包括咗自動櫃員機同自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。以下係呢個站有嘅鋪頭同自助服務：
商舖
利口福
7-Eleven

出入口
新港東站嘅A出入口
新港東站嘅D出入口
新港東站嘅F出入口
呢個站一共有3個出入口，其中A出入口可以去到廣交會展館嘅A區。

規劃時期（1988年）
喺1988年嘅「十字綫網」規劃入面就話咗嗰時舊2號綫嘅一個站，喺新港東路嘅廣交會展館附近。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

通車之後，舊2號綫時期（2003年6月28號——2010年9月21號）
雖然喺2002年12月28號嘅地鐵2號綫首通段通咗車，但從曉港到琶洲呢橛係重未開放。而呢個站就到咗2003年6月28號嘅2號綫（曉港到琶洲嗰橛）開通咗之後先至開放。

2號綫同8號綫一分為二（2007年6月25號——2010年9月25號）
2007年6月25號，由於國家發改委通過咗廣州地鐵2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，重分別向南、西、北三個方向延長。就喺2010年9月22號——24號，成條舊嘅二號綫都停運咗嚟搞路線一分為二嘅工程。

8號綫時期（2010年9月25號之後）
喺2010年9月25號朝早，呢個站重新開放，改咗係8號綫嘅一部分。

利用狀況
廣交會展館
呢個站附近冇幾遠就係廣交會展館，呢間嘢喺每年4月底同埋10月底嘅交易會嘅時間入面，好多撈鬆同埋鬼佬都會成日嚟呢笪地方玩嘢，而呢個站就成日爆棚。加上附近冇幾遠就係琶洲展館，所以呢個站一到交易會嘅時間（每年嘅4月中旬到4月底同埋每年嘅10月中旬到10月底），就好多人流喇。
巴沙

巴沙（？—前886年）係北國以色列國王，前909年到前886年在位，屬聖經列王紀上嘅時期。
巴氏腕躄魚

巴氏腕躄魚（學名：Tathicarpus butleri）係躄魚科腕躄魚屬嘅其中一個種。
巴沙克舒希

巴沙克舒希（英文：İstanbul Başakşehir F.K.）係土耳其伊斯坦堡一間職業足球球會，依家踢緊土耳其超級足球聯賽。
巴波亞

巴波亞（Balboa，原亞字有阜部）係巴拿馬一個埠，喺巴拿馬運河太平洋入口。以前係美國治下嘅運河區，亦係呢區首府，1979年併入巴拿馬嘅巴拿馬城。
沿運河到大西洋邊嘅加勒比海，喺邊入口係另一個埠叫告郎。
巴氏

巴（粵拼：baa1）係唐人姓氏，喺《百家姓》裏頭排第223位。
呢篇巴氏係同姓氏有關嘅楔位文章，重未寫完嘅。麻煩你幫手充實佢。
巴氏中喙鯨

巴氏中喙鯨（學名：Mesoplodon bahamondi）係喙鯨科樽頭鯨屬嘅其中一個種。
巴治卡楊樹體育會

巴治卡楊樹體育會（英文：Fudbalski klub TSC，又稱：FK TSC）係塞爾維亞巴奇卡托波拉一支職業足球隊，1913年成立，依家踢緊塞爾維亞超級足球聯賽。
巴比提

巴比提係法國海外領土法屬波利尼西亞嘅首府，人口兩萬幾。
巴波沙

巴波沙（葡文：Artur Tamagnini de Sousa Barbosa，1880年—1940年7月10號），葡萄牙軍官。107、111、114任澳門總督（1918-1919，1926-1930，1939-1940）。
巴波沙嘅老婆係詩人。佢在任期間台山木屋區大火，木屋全部焚毀。1931年喺原址建成900幾間磚屋，整齊地排列成11條街道，廉價租畀平民居住，並命名為「巴波沙坊」。連接提督馬路同關閘嘅馬路亦以佢個名嚟命名。原嚟嘅紀念牌坊到九十年代重建（位於巴波沙大馬路及菜園涌邊街交界）。1940年6月28日，巴波沙被召回里斯本，對澳門當局容許走私及售賣鴉片引致國際聯盟宣布懲處澳門嘅事件負責，隨後被革職，離任後冇幾耐於7月10日病逝。
櫻田和樹

櫻田和樹（1982年8月1號—）係日本足球員，司職中場，效力過群馬草津溫泉。
櫻桃小丸子

櫻桃小丸子（粵拼：jing1 tou4 siu2 jyun4 zi2；ちびまる子ちゃん）係套日本嘅漫畫同動畫，原作漫畫由作者櫻桃子（日文：さくらももこ）於1986年8月至到1996年6月喺RIBON雜誌上連載，2002至2016年喺RIBON作不定期連載，總共17本單行本。爾部漫畫嘅故事發生喺1970年代，作者加入咗自己細嗰時嘅經歷入去。動畫版喺1990年開始製作並播出，到咗2006年重改拍成真人版電影。
另外喺2007至2011年，櫻桃小丸子嘅4格漫畫喺多份報紙上刊登。4格漫畫改以現代為舞台。
櫻桃小丸子嘅形象非常深入人心，爾部作品成為咗日本文化嘅一部份，唔單止喺日本等亞洲地區播出，喺德國等歐美國家都有配音版本播映。
櫻桃子喺2018年逝世之後，櫻桃小丸子漫畫改由Sakura Production職員畫，並由2019年10月開始喺RIBON作不定期連載。

播映
喺香港，1995年櫻桃小丸子首次喺香港有線電視兒童台播映，小丸子嘅配音員係「張雪儀」，之後1997年到1998年喺無綫電視翡翠台播映，2004年到2007年雙喺無綫兒童台（前身係TVBQ）播映。呢部動畫片除咗日本原版配音，喺香港、台灣同中國大陸三個地區都有唔同嘅配音版本，小丸子嘅配音員日本係Tarako，香港係鄭麗麗，台灣係馮友微同林凱羚，中國大陸係鄧玉婷。
喺德國，2000年8月28號到2000年11月3號先喺Super RTL電視台播映咗就得52集嘅德文配音版。
2008年2月10號，香港翡翠台為配合農曆新年，將真人版用《福星高照小丸子》呢個名播映。
櫻町天皇

櫻町天皇（日文：桜町天皇／さくらまちてんのう Sakuramachi Tennō；1720年2月8號—1750年5月28號）係日本第一百一十五代天皇，原名昭仁，又叫皇太子昭仁親王，幼名若宮，響1735年4月13號至到1747年6月9號在位。
佢係中御門天皇大仔，阿媽係近衛尚子。

經歷
佢響1728年畀老豆中御門天皇冊封做皇太子，響1735年老豆讓位畀佢。
響任內，佢得到當時江戶幕府嘅將軍德川吉宗協助，恢復咗好多響祖先靈元天皇同埋東山天皇復辦、但後嚟又畀人廢除咗嘅古代祭祀禮儀，就好似大嘗祭。同時之間，佢都作咗好多好好嘅詩。
因為佢同推古天皇時代嘅聖德太子好多方面都好相似，所以佢又畀人叫做「聖德太子轉世」。
響1747年，佢讓位畀皇太子遐仁親王，遐仁就係桃園天皇，而自己就做上皇，改叫上皇昭仁，實施院政。三年之後，櫻町天皇死咗，終年三十歲。
櫻美林大學短期大學部

櫻美林大學短期大學部（日文：桜美林大学短期大学部，讀音：おうびりんだいがくたんきだいがくぶ）係日本第一間私立短期大學，響東京都町田市，1950年創立，係日本最老牌嘅短期大學之一。

歷史
櫻美林大學短期大學部最先嘅校名係櫻美林學園，1946年創立。1950年（昭和25年）4月改叫櫻美林短期大學。
1999年（平成11年）4月改名做櫻美林大學短期大學部，招生到2004年。2007年停辦。

演藝界
竹花梓：女時裝模特兒
垠凌：女演員、歌星、演員、賽車女郎、藝術家及摔跤選手。
神田紫：說書先生
石田季子：競技啦啦隊
櫻桃街

櫻桃街（英文：Cherry Street），係香港九龍大角嘴嘅一條馬路，由亞皆老街同塘尾道交界開始，去到海輝道。街名係嚟自櫻桃（車厘子）。
櫻桃街公園

櫻桃街公園，香港公園之一，遊樂場之一，喺大角嘴海庭道九號，同埋渡船街、櫻桃街一住夾住，英文叫Cherry Street Park。行政上歸油尖旺區，由康樂及文化事務署管。設施有草地球場、網球場、排球場、緩跑徑、健身徑、露天劇場。以及七人人造草地足球場。朝開六點半，晚收十一點。
公園佔地約莫四公頃二五，2005年10月局部開放，2007年2月完全開放。
桃村

桃村（粵拼：to4 cyun1；英文：To Tsuen／Taocun），又叫做桃源（粵拼：to4 jun4），係順德北滘東邊嘅一條村，面積約莫係2平方公里左右，去到依家已經有800幾年嘅歷史。2011年通車嘅廣珠城軌北滘站啱啱喺正呢條村嗰度。

歷史
村名嘅來源主要由兩種講法，有啲人話係因為條村係姓桃嘅人開嘅，又有啲人話係因為呢度以前有好多桃樹。

名勝
桃村入面有好多祠堂，最出名嘅就係報功祠，依家係廣東省歷史文物保護單位之一，其他唔同姓嘅古祠堂重有黎氏光澤堂、三世祠、曹家祠、李家祠、袁氏大宗祠等等，至於傳統廟宇就有桃村觀音廟同水月宫等等。
桃樂妃何杰金

桃樂妃何杰金（Dorothy Hodgkin，1910年5月12號—1994年7月29號）係英國生物化學家，憑住用X光晶體學技術確定生物分子結構嘅成就，攞到1964年諾貝爾化學獎。
桃樂妃瑪朗

桃樂妃瑪朗（英文：Dorothy Malone，1924年1月30號—2018年1月19號）係美國女電視、電影演員，1942年出道。
桃樹

桃樹（粵拼：tou2/tou4 syu6；學名：Prunus persica）；簡稱桃（tou2/tou4）；係薔薇科桃屬嘅落葉喬木仔，原產地喺中國嘅西北高原地區。
喺中國內地，桃樹已經至少有成3000年嘅栽培史。

形態
桃樹嘅花叫桃花，屬單生品種，喺大多數嚟講都係粉紅色，不過重有深紅、火紅、純白、紅白相間等變種；除咗啲觀景桃之外，大部分嘅桃樹都可以自己識得結果。一般結果機會有80——90%。

用途
桃樹開嘅話唔單止可以畀人睇之外，佢結出嚟嘅果都重可以畀人食。而佢嘅果甚至可以做藥都得。佢嘅樹脂叫桃膠，亦係種食材。

西遊記
内文：西遊記
喺西遊記入面，神話入面講嘅孫悟空就因為偷食咗王母娘娘嘅仙桃而出咗大陣仗。

民間
喺中國大陸嘅平民百姓嚟講，成日攞桃嚟做福壽嘅象徵。一到咗老坑公或老坑婆生日就成日送啲壽桃。

春節
喺農曆新年嗰時，屋企門口嗰度成日掛桃符係為咗祈求平安噉解。

花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「三月桃花紅十里 」就係佢。
桃江

桃江係中國湖南益陽一個縣，總面積2068平方公里，人口85.8萬。
桃河里香

桃河里香，係日本嘅一個女藝人同埋配音員。
桃樂妃·斯皮爾斯

桃樂妃·碧翠絲·斯皮爾斯（英文：Dorothy Beatrice Spiers，原姓戴維斯 Davis，1897年5月25號—1977年9月2號）係一位英國精算師，更加係英國第一位女性精算師。喺劍橋大學紐納姆學院數學系畢業之後，佢去咗Guardian Assurance Company到打工，1923年喺Institute of Actuaries到通過考試獲得精算師資格。
由1940年代到1954年，桃樂妃喺Guardian Assurance Company同鷹星保險到兼職做精算師。正職以外佢亦都係猶太女人聯盟嘅財政，佢1977年9月2號喺美度石士郡布倫特區逝世。

早年及教育
桃樂妃·碧翠絲·戴維斯1897年5月25號喺倫敦 Hackney 出世，父母係Samuel Davis同Sarah Samuel，佢係三姊妹中間嗰個。佢阿爸Samuel係Jewish Free School嘅校長。桃樂妃小學讀 Wilton Road School，中學讀獨立學校 City of London School for Girls，之後入咗劍橋大學紐納姆學院讀數學。

打工
1918年畢業之後，桃樂妃去咗 Guardian Assurance Company 到打工，同時佢一路進修，準備去 Institute of Actuaries 到讀書，喺1920年成功入學。而事實上，學院喺早一年先至開會全票通過準收女學生。1923年佢通過所有考試，成為英國第一個精算師。三年後，佢成為Institute of Actuaries嘅會議入面第一個帶領討論嘅女人。後來一啲佢之後嘅男精算師評論話「之前有份支持收女學生嘅人好應該恭喜佢地自己」。

個人生活
桃樂妃喺1931年嫁咗畀工業化學家亨利·米高·斯皮爾斯，亨利其實一早想娶佢，但係嗰時 Guardian Assurance Company 仲有唔請已婚女人嘅政策，所以佢拒絕咗亨利嘅求婚。婚後桃樂妃做咗一排家庭主婦，生咗兩個仔。1932年至1938年，佢喺Institute of Actuaries嘅持續死亡率調查部門做嘢。1940年代至1954年，桃樂妃喺Guardian Assurance Company同鷹星保險到兼職，做返精算師嘅工作。工作以外，佢係猶太女人聯盟議會成員，亦都係財政。
1977年9月2號，桃樂妃喺美度石士郡布倫特區嘅美度石士中央醫院逝世，享年80歲。
桃樂絲·基奧

桃樂絲·基奧（英文：Dorothy Gale）係美國作家法蘭克·鮑姆嘅童話小說《綠野仙蹤》嘅主角。
桃樂絲·恩不里居

桃樂絲·恩不里居係英國作家J. K. 羅琳寫嘅奇幻小說《哈利波特》系列嘅其中一個角色。
桃李臺

桃李臺（英文：To Li Terrace），係香港堅尼地城一條馬路，亦係西環七臺其中一個。
曾健明

曾健明（英文：Leo Tsang，1956年10月23號—），係香港男演員，而家係無綫電視基本藝人合約藝員。佢1977年參加麗的電視第三期藝員訓練班入行，做過亞洲電視藝員，1985年轉投無綫電視到依家。
曾健超

曾健超（英文：Ken Tsang，1975年7月12號—），廣東惠州人，係香港泛民主派人士，前香港公民黨員，九龍城區議會馬頭圍選區前任議員，亦係位註冊社工，佢喺2014年雨遮革命期間，成為七警案嘅受害人而出名。
曾健超代表公民黨參選過2007年第3屆區議會選舉同2011年第4屆區議會選舉、第4屆香港立法會選舉，但係都贏唔到。2016年第6屆立法會選舉佢退黨參選選社福界，一樣贏唔到。
喺2019年第6屆區議會選舉，曾健超用獨立身份參選九龍城區馬頭圍選區，最後打贏時任區議員邵天虹，成功當選。
喺2021年9月24號，佢參與2021年香港區議員宣誓，9月28號被裁定宣誓無效，即時冇咗區議員席位。
曾勵強

曾勵強，香港親中派人士，新世紀論壇理事會成員，香港中華文化促進中心秘書長。

政治參與同經歷
佢係香港親中派嘅成員。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
曾勵珍

曾勵珍（英文：Catherina Tsang，1952年6月26號—）係香港無綫電視助理總經理（戲劇製作）。佢1970年加入香港電台，1974年轉到無綫電視做，由助理編導做起，到2016年升任助理總經理（戲劇製作）。

相關人物
曾志偉，無綫電視總經理（節目內容營運），曾勵珍堂細佬
張永豪，香港電視製作人，涉及多次不禮貌對待演員爭議，但曾被指因為係曾勵珍嘅親戚，所以好多人敢怒不敢言。
曾偉權

曾偉權（Savio Tsang Wai Kuen，1960年11月22號—2020年11月12號）係香港男演員，1980年代出道，先後加入亞洲電視、無綫電視同香港電視網絡。

感情生活
曾偉權曾經同女藝人梅小惠相戀，後來因為馬來西亞女藝人葉麗儀介入而分手。

逝世
曾偉權喺2020年初曾傳出生咗肺癌，嗰時佢已經好少公開露面，2020年11月10號有消息指佢病情惡化，再被送院治療，12號離開人世，享年59歲。

演出作品
呢個表唔完整，歡迎加料。

政治立場
佢本身係愛護貓狗之人，多次對動物權益嘅問題發聲，又支持設立《動物福利法》。喺香港逃犯條例爭議期間，佢亦有走出嚟反對。佢批評政府喺立法問題上太倉促，條例有好多爭議嘅地方。
曾偉雄

曾偉雄，GBS，PDSM，PMSM，JP（Andy Tsang Wai Hung，1958年5月5號—）係前香港警務處處長，2011年1月11號上任，到2015年5月4號退休，亦係香港回歸以來成為出任香港警務人員。

學生時代
曾偉雄喺高主教書院預科畢業，做過書院嘅中文學會秘書。

警隊生涯
曾偉雄1978年加入警隊，入過毒品調查科，未上任警務處處長嘅時候係人事及管理部副處長。

上任處長
2011年1月11號上任，佢接替鄧竟成成為新任香港警務處處長。佢曾經係3月6號嘅反財政預算案遊行後，向記者講過「為咗執法，向示威人士道歉係天方夜譚」。但係對嗰啲「愛字頭」嘅左派團體做嘅暴行行為，渠就顯得好斯文。

被免職
到2015年5月4號退休，國務院任命接替嘅盧偉聰，並免去曾偉雄嘅警務處處長職務。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

私人生活
曾偉雄已婚，有一對仔。佢本身喺九龍塘基堤道擁有一個單位，上任警務處處長之後搬走咗。
曾兆榮

曾兆榮（1971年10月3號—）係香港嘅足球員，打後衛，而家踢緊香港乙組足球聯賽球會東方足球隊。
橘章斗

橘章斗（1988年10月13號—）係日本足球員，司職中場，效力過清水心跳，及松本山雅。
橘田泉

橘田泉 ，係日本嘅一個女藝人同埋配音員。
橙

橙係一種柑橘類嘅生果，由柚同桔雜交出嚟，原產地喺東南亞。
橙肉含有豐富維他命C，除咗就噉食，亦可以榨成橙汁。
橋頭區

橋頭區喺臺灣高雄市，北抵岡山區，西鄰梓官區，東連燕巢區，南接楠梓區。本區地勢平坦，水系計有後勁溪、典寶溪、中崎溪（實係典寶溪嘅其中一段）流經，氣候屬熱帶季風氣候。高雄新市鎮計畫喺本區，並因鄰近嘅楠梓快速發展而間接帶動本區嘅發展。全區總面積有25.9379平方公里，人口3.8萬人，係高雄同台南間嘅中途站，有南北縱貫公路、縱貫鐵路、高雄捷運紅線穿越，交通便利，喺日佔時代，已經喺呢度設置臺灣第一座現代化嘅糖廠「橋頭製糖株式會社」，特殊嘅糖業文化係本區社區文化嘅最佳代表。喺1947年6月1號正式成為鄉。2010年12月25號高雄縣市合併，改為高雄市橋頭區。
木本恭生

木本恭生（1993年8月6號—）係日本足球員，司職中場，效力大阪櫻花。
木材

木材（英文：Lumber），係切成一塊塊嘅木，好似有木方、木板等，有好多用途，例如整傢俬同起屋。木材亦都可以當燃料。木材對人類發展有好大嘅幫助。
木暮郁哉

木暮郁哉（1989年6月28號—）係日本足球員，司職中場，效力過新潟天鵝，及水戶蜀葵。
木更津

木更津係日本千葉縣一市，人口約莫13萬。
木星環

木星環係圍繞響木星外圍嘅行星環系統，亦係繼土星環同天王星環之後，太陽系第三個畀人發現嘅行簿到唔容易被觀察到，要到1979年先至由太空探測器航行者1號首先發現。
木星街

木星街係香港嘅一條街道，位於香港島北角嘅炮台山，兩端連接蜆殼街同埋英皇道。木星街同埋旁邊嘅水星街係姐妹街道。
維基同享有多媒體嘅嘢：Jupiter Street, Hong Kong
木本敬介

木本敬介（1984年8月23號—）係日本足球員，司職中場，效力富山勝利。
李大壯

李大壯，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
李大斐

李大斐（Dorothy Mary Moyle Needham，通常叫Dorothy M. Needham，嫁之前Dorothy Mary Moyle；1896年9月22號—1987年12月22號）係英國生物化學家，專門研究肌肉。佢係出名嘅同行李約瑟嘅元配。
1896年，李大斐響英國倫敦出世，老頭係John Moyle。初讀Stockport嘅Claremont College。之後就入劍橋大學Girton College。響呢度，佢中意咗化學同生物化學，尤其係佢上完Frederick Gowland Hopkins嘅堂。1919年佢就畢業喇。
畢業後就去到Hopkins度做研究，皆因當時好得幾位研究阿頭，畀女人跟佢做研究。1923年，佢就文碩士(M.A.)畢業，1930年哲學博士(Ph. D)畢業。
響呢段期間，1924年9月，同佢細佢四歲嘅李約瑟結婚。因為李約瑟唔夠精蟲，所以無兒無女。
李大斐主要研究，係同Dorothy L. Foster一齊做。佢哋集中響肌肉入便，乳酸（lactic acid）同肝糖（glycogen）之間嘅轉換，重覆做過Otto Meyerhof嘅研究。之後，佢又睇下肌肉代謝之下，succinic acid、fumaric acid同 malic acid有乜作用，重有睇埋有氧同無氧代謝途徑，佢哋之間生化上有乜異同，有乜關係。
李夏怡

李夏怡（Lee Hi，1996年9月23號—），原名李遐怡（Lee Ha-yi），係南韓女性流行音樂歌手，喺2012年正式出道。
李多斌

李多斌，係大韓民國嘅一個女藝人同埋歌手。
李大衛

李大衛，係大韓民國嘅一個男藝人同埋演員。
李夏茵

李夏茵，香港親中陣營政治人、醫衞局副局長，曾經做過醫管局策略發展總監。

選舉經歷
喺2021年9月，佢成為香港特别行政區選舉委員會醫學及衞生服務界委員。
李大宏

李大宏，香港親中派政治人兼傳媒人，曾經係香港大公文匯傳媒集團副董事長兼總編輯，2022年升做董事長。

早年經歷
李大宏1985年7月喺蘭州大學中文系畢業，之後係，北京工業大學管理科學與工程專業在職研究生，曾經做過新華社資深記者，2002年底獲派駐新華社香港分社，2005年3月被新華社授予「十大記者」稱號。
2011年起，李大宏先後擔任大公報副社長、執行總編輯，香港大公文匯傳媒集團副董事長、總編輯，兼任香港新聞工作者聯會副主席、範長江行動同學會主席。
桑坦德銀行

桑坦德銀行（Banco Santander）係西班牙最大銀行，1857年喺桑坦德創行。
桑寄生

桑寄生（粵拼：song1 gei3 sang1；學名：Taxillus chinensis），又叫廣寄生（gwong2 gei3 sang1），係桑寄生科鈍果寄生屬嘅常綠灌木仔，喺中國嘅廣東、香港、廣西、福建、江西、雲南同浙江、河北、山西、新疆、陝西、湖北等省，泰國、越南、馬來西亞、柬埔寨、老撾、菲律賓、印尼加里曼丹嘅桑科同殼斗科啲樹上邊可以搵到。
呢種植物係一種木本半寄生植物。

樣
梗係圓柱體，出面有埐蠟質。枝有二歧分叉，冇毛。葉對生，好似張紙咁薄，個樣好似倒立嘅蛋或橢圓形噉，長35mm。花係黃綠色嘅單性品種，公乸同樹，有6嚿離生嘅花瓣同6條蕊。果係黃色嘅近蛋樣品種，直徑6mm到。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
桑寄生嘅梗同葉可以做藥，有袪風益肝、強筋安胎，補肝同降壓嘅功效。

同桑寄生嘅區分
槲寄生同桑寄生經常俾人搞亂，因為花型相類似。雖然係噉，兩者實情差別幾大。

有關嘅書
輕輕鬆鬆認植物 第230～231頁　化學工業出版社　　ISBN 978-7-122-15489-7
《《當代藥用植物典 4》》。蕭培根。香港賽馬會中藥研究院。2007年 月。頁 第485-488頁。ISBN 978-988-99226-3-4。 {{cite book}}: Check date values in: |year= (help)
桑島法子

桑島法子 ，係日本嘅一個女藝人同埋配音員。
桑庫魯省

桑庫魯省（法文：Province de Sankuru）係喺剛果民主共和國中部嘅一個省，首府洛賈，2005年嗰陣有1,374,239人喺度住，面積104,331 km²。
桑德維肯

桑德維肯（瑞典文：Sandviken）係瑞典耶夫勒堡省嘅一座城鎮，喺首都斯德哥爾摩北面190公里，人口2.3萬。
桑恩河

桑恩河（法文：La Saône）係法國東面一條河，屬隆河嘅支流，響里昂交匯。
桑恩

桑恩（Sean Young，出生名Mary Sean Young，1959年11月20號—）又譯做辛楊，係一位美國女演員。佢最出名係拍《2020》（1982年）、《星際奇兵》（1984年）、《No Way Out》（1987年）、《華爾街》（1987年）、《親親表妹》（1989年）和《神探飛機頭》（1994年）。
佢曾經為咗要得到添布頓執導《蝙蝠俠再戰風雲》裏面嘅貓女角色，自己就造咗一件貓女服裝，而且喺電影製作期間揾添布頓同埋米高基頓，但最後都係畀咗米雪菲花做貓女。
桑怒

桑怒係老撾嘅城市，亦係華潘省嘅首府，位置喺老撾東北面，近越南邊境，海拔千二米，2016年有四萬六千人喺度住。

住緊嘅人
喺桑怒住緊嘅人主要係老撾人、越南人同苗族人。主要講嘅語言係老撾文，其次係越南文同苗文。由於呢度曾經畀法國殖民，重有少少人講法文。
梶川諒太

梶川諒太（1989年4月17號—）係日本足球員，司職中場，效力東京綠茵。
梶村泰子

梶村泰子 ，係日本嘅一個女藝人同埋配音員。
梶裕貴

梶裕貴 ，係日本嘅一個男配音員。

配音作品一覽
呢個表唔完整，歡迎加料。
梶谷政仁

梶谷政仁（2000年3月9號—）係日本足球員，司職前鋒，效力秋田藍閃電。
梶野智

梶野智（1965年11月9號—）係日本足球員，司職後衞，效力過大阪櫻花，及札幌岡薩多。
梶野智幸

梶野智幸（1960年7月11號—）係日本足球員，司職後衞，曾經喺1988～1989年間爲日本足球代表隊出場9次，入咗1球。
棉桿竹節蟲

棉桿竹節蟲（Sipyloidea sipylus）係昆蟲綱竹節蟲目長角竹節蟲科細頸竹節蟲屬嘅其中一個品種，主要分佈喺亞洲嘅熱帶到亞熱帶地區，喺香港、華南同臺灣等地都有。
棄貓 關於父親，我想說的事

《棄貓  關於父親，我想說的事》（日文書名：《猫を棄てる 父親について語るとき》）係村上春樹喺2020年4月23號出版嘅最新短篇非小說作品，內容提及作者同曾經參與第二次世界大戰第二次中日戰爭嘅父親嘅關係，同思索戰爭對父親同自己嘅生命嘅影響。請嚟臺灣插畫家高妍為全書畫插畫。臺灣中文版喺2020年9月29號出版，同樣由賴明珠翻譯，時報出版。

簡介
有些事情會隨著時間淡忘，有些事情會因為時間喚起。
在某個夏日，我和父親一起去海邊遺棄了一隻貓。
歷史並未過去。在我思索了很長時間後，我決定寫下我與我的父親。
那些關於村上文學的根源。

插畫
村上春樹指明請臺灣插畫家高妍幫全書畫咗十三幅插畫。村上喺後記提到，高妍嘅畫風令佢感動，有一種令佢懷念嘅不可思議嘅感覺。
朝岡實嶺

朝岡實嶺 ，係日本嘅一個女演員。

拍過嘅作品一覽
呢個表唔完整，歡迎加料。
ハヴァ、ナイスデー〜世界で一番からだにいいこと〜（2006年、本田昌広監督作品）
金星（2011年、早川嗣監督） - 峻の母親　
紲〜庵治石の味〜（2012年、片岡秀明監督作品） - 鈴木律子
暴走（2013年、東條政利監督作品） - 宮内忠子
タリウム少女の毒殺日記 (2013年7月、土屋豐監督作品)
朝日大輔

朝日大輔（1980年7月26號—）係日本足球員，司職中場，效力過富山勝利。
朝日新聞

《朝日新聞》係日本其中一份全國發行嘅報紙，1879年1月25號喺大阪創刊。
朝天路

朝天路（粵拼：ciu4 tin1 lou6）係中國廣東省廣州市入面嘅其中一條一般嘅馬路，呢條馬路喺越秀區入面，成條馬路係南北走向。南邊從光塔路同埋米市路嘅交界開始，一直向北去到中山六路同埋六榕路嘅交界嗰頭。

概要
全長310米，闊10米，雙向2車道。成條路係單行綫，凈係可以從南邊向北邊行。

史
呢條路初頭叫「朝天街」。喺唐朝嗰陣，呢度係屬於廣州嘅蕃坊。而「朝天」呢隻名就係出喺穆斯林嘅用語——朝天房（啫係話「朝覲」呢個詞，阿拉伯文：حج‎）呢個詞入面。而喺朝天街呢尐以前係有棟古代嘅城門——「朝天門」響度。如估按照《永樂大典》呢本嘢畫住嘅廣州府南海縣嘅地圖入面話咗，喺明朝初期，南海同埋番禺嘅交界就係響新店街、米市街、朝天街同埋北道嘅就日門（啫係話朝天門）呢尐，啫係話明朝或者係之前，朝天路呢度都係南海縣同埋番禺縣嘅交界。不過到咗民國23年（1934年），廣州市政府就將條朝天街整闊咗，變咗係朝天路。到咗文化大革命嗰陣就改咗名叫「朝陽南路」，後嚟到咗1983年就改返原嚟嘅名。啫係依家叫「朝天路」。
朝日啤酒

朝日啤酒（アサヒビール；Asahi Breweries），係間啤酒公司，係日本公司，啤酒佔日本個市四成。旗下有朝日飲品，有唔同嘢飲出品。朝日啤酒係嘜頭。香港都有得賣。
朝日奈丸佳

朝日奈丸佳，係日本嘅一個女藝人同埋配音員。
朝日電視台

朝日電視台，公司名株式會社朝日電視（日文：株式会社テレビ朝日，簡稱テレビ朝日；英文：TV Asahi Corporation），減筆EX、朝視（テレ朝），係日本電視台之一，無線向關東廣域圈，屬民營。佢舊時播映區域，包含沖繩縣嘅大東諸島。ANN（全日本新聞網）嘅核心局，亦係日本五大電視聯播網之一嘅「EX系」嘅核心局。
朝樹里沙

朝樹里沙，係日本嘅一個女藝人同埋配音員。
段素廉

段素廉（粵音：dyun6 sou3 lim4），係大理國嘅第七代皇帝，喺1010年—1022年在位，諡號係宣肅皇帝。佢老竇係段素英。
段素順

段素順（粵音：dyun6 sou3 seon6），係大理國嘅第五代皇帝，喺969年-985年在位，諡號係應道皇帝。佢老竇係段思聰。
段素英

段素英（粵音：dyun6 sou3 jing1），係大理國嘅第六代皇帝，喺986年—1009年在位，諡號係昭明皇帝。佢老竇係段素順。
段落

段落（英文：paragraph）係指一篇文章當中一柞彼此之間有啦掕，都係講係同一個諗頭嘅句子。啲人開新段落嗰陣，通常都會開新行。
段隆臻

段隆臻（Lexi Tuan，1993年10月7號—）係香港模特兒兼電影演員，傳媒叫佢做「翻版阿Sa」。佢同過台灣男星黃鴻升合拍電影《一屋2欺》做女主角。
段素真

段素真（粵音：dyun6 sou3 zan1），係大理國嘅第九代皇帝，喺1027年―1041年在位，諡號係聖德皇帝。佢亦係秉義皇帝段素隆個侄仔。
段素興

段素興（粵音：dyun6 sou3 hing1），係大理國嘅第十代皇帝，喺1041年至1044年在位，諡號係天明皇帝。
段素隆

段素隆（粵音：dyun6 sou3 lung4），係大理國嘅第八代皇帝，喺1023年—1026年在位，諡號係秉義皇帝。佢亦係宣肅皇帝段素廉個侄仔。
段興智

段興智（粵音：dyun6 hing1 zi3），係大理國嘅第廿二代皇帝，亦都係大理畀蒙古滅亡之前最尾一任皇帝，喺1251年-1254年在位。佢老竇係孝義皇帝段祥興。
正方空鉛

正方空鉛（英文：em quadrat，簡稱 em quad；統一碼：U+2001），又叫正方空位（英文：em space；統一碼：U+2003）、全方空鉛、全方空格，係空格一種，以前活板印刷時代係一種叫空鉛嘅實體字粒，闊度係一正方。
正方空鉛同正方空位喺排版係同一樣嘢，但係喺統一碼有唔同內碼，不過喺第15.1版嘅內碼表亦寫明正方空鉛即係（≡）正方空位。
正月三十

正月三十係黃曆一年之中嘅第三十日，亦係正月第三十日。呢日淨係正係大月嗰陣先有。如果係大月，就係正月最後一日。

大件事
呢段公元係跟儒畧曆。
1573年3月3號，日本天正元年 - 將軍足利義昭舉兵伐織田信長。

響呢日出世嘅人
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1638年3月15號，大清崇德三年、大明崇禎十一年 - 大清愛新覺羅福臨、大清第三代皇帝，年號順治（1661年死）
1823年3月12號，日本文政6年 - 勝海舟，江戸幕府若年寄、元老院議員（1899年死）